मेरे परिवार को जो गालियां दीं, उस पर किताब छप जाएगी
Congress General Secretary Priyanka Gandhi Karnataka Jamkhandi Visit Update. Follow  Jamkhandi Election Rally Latest News, Reports On Dainik Bhaskar.  प्रियंका गांधी वाड्रा ने कहा- मोदी जी को मेरे भाई से सीखना चाहिए। मेरा भाई कहता है कि मैं देश के लिए गाली क्या, गोली भी खाने को तैयार हूं।
प्रियंका गांधी वाड्रा ने कहा- मोदी जी को मेरे भाई से सीखना चाहिए। मेरा भाई कहता है कि मैं देश के लिए गाली क्या, गोली भी खाने को तैयार हूं। PM लिस्ट बनवाते हैं कि उन्हें 91 बार गालियां दी गईं। इन लोगों ने मेरे परिवार को जितनी गालियां दीं, इसकी लिस्ट बनवाएं तो पूरी किताब छपवानी पड़ेगी।
प्रियंका ने ये बातें रविवार को कर्नाटक के जमखंडी में जनसभा को संबोधित करते हुए कहीं। उन्होंने कुडाची में रोड शो भी किया।
प्रियंका बोलीं- जनता की समस्याओं की लिस्ट नहीं बनवाते PM
प्रियंका ने कहा- किसी ने प्रधानमंत्री जी के ऑफिस में बैठकर एक लिस्ट बनाई है। वो लिस्ट जनता या किसानों की समस्याओं की नहीं है। इस लिस्ट में ये जानकारी है कि मोदी जी को किसने और कितनी बार गाली दी है। प्रियंका ने कहा कि मोदी जी को दी गई गालियां एक पेज में आ रही हैं। अगर मेरे परिवार को इन लोगों ने जो गालियां दी हैं, उनकी लिस्ट बनाएं तो किताब पर किताब छपवा लेंगे।
प्रियंका ने कहा कि अपना दुखड़ा सुनाते हैं PM
प्रियंका ने कहा कि मैंने पहला ऐसा PM देखा है, जो जनता के सामने आकर रोता है कि मुझे गाली दे रहे हैं। PM जनता का दुख सुनने के बजाय अपना दुखड़ा उनको सुनाते हैं। मोदी जी को हिम्मत रखनी चाहिए। ये सार्वजनिक जीवन है। सब सहना पड़ता है, हिम्मत रखनी पड़ती है, आगे बढ़ना पड़ता है। अगर आप लोगों की बात सुनेंगे तो बेहतर होगा।
आंगनवाड़ी में काम करने वाली महिलाओं को मिलेंगे 15 हजार
खानपुर में जनसभा को संबोधित करते हुए प्रियंका ने आंगनवाड़ी में काम करने वाली महिलाओं के लिए बड़ा वादा किया। उन्होंने कहा कि आंगनबाड़ी की सैलरी 15 हजार, मिनी आंगनवाड़ी की सैलरी 10 हजार और आशा कर्मचारियों की सैलरी 8 हजार रुपए की जाएगी।
उन्होंने कहा कि आंगनवाड़ी से रिटायरमेंट के बाद 3 लाख और मिनी आंगनवाड़ी से रिटायरमेंट के बाद 2 लाख रुपए दिए जाएंगे।
कर्नाटक चुनाव से पहले कांग्रेस के 5 बड़े वादे
कर्नाटक चुनाव से जुड़ी ये खबरें भी पढ़ें...
कांग्रेस अध्यक्ष खड़गे बोले- PM मोदी जहरीले सांप जैसे:आप सोचेंगे यह जहर है या नहीं? उसे चखेंगे और मौत हो जाएगी
कांग्रेस अध्यक्ष मल्लिकार्जुन खड़गे ने प्रधानमंत्री नरेंद्र मोदी को जहरीला सांप कहा है। कर्नाटक के कलबुर्गी में गुरुवार काे चुनावी सभा को संबोधित करते हुए खड़गे ने कहा- PM मोदी जहरीले सांप की तरह हैं। आप सोच सकते हैं कि यह जहर है या नहीं, लेकिन यदि आप उसे चखेंगे, तो आपकी मौत हो जाएगी। पूरी खबर पढ़ें...
मोदी बोले- मुझे कांग्रेस वालों ने 91 बार गालियां दीं:कहा- ये इतनी मेहनत गुड गवर्नेंस में करते तो खराब हालत नहीं होती
कर्नाटक में शनिवार को प्रधानमंत्री ने कहा- मुझे कांग्रेस के लोगों ने 91 बार गालियां दीं। गालियों के शब्दकोष में टाइम खराब करने के बजाय अगर कांग्रेस ने इतनी मेहनत गुड गवर्नेंस में की होती तो इनकी इतनी दयनीय स्थिति नहीं होती। पूरी खबर पढ़ें...